**Referat**

|  |
| --- |
| **Møde:** Sundhedsdirektørernes Forretningsudvalg**Tid**: Fredag den 3. maj 2024 kl. 09.00-11.00**Sted:** Mødelokale 2, Boulevarden 13, 9000 Aalborg**Deltagere:** Søren Aalund, Mikkel Grimmeshave, Tue von Påhlman, BenteGraversen, Peter Hvid Paulsen, Haukur Thorsteinsson**Gæster:** **Afbud:**   |

# Opfølgning på møder

Sundhedsdirektørernes Forretningsudvalg drøfter relevante møder siden sidst, herunder:

* Sundhedssamarbejdsudvalget den 2. april
	+ Herunder opfølgning på lokal behandling af retningspapir for Det nordjyske eSundhedsvæsen samt ”Samarbejdsaftale om tværsektoriel kommunikation ved indlæggelse, udskrivelse og i ambulante forløb”
* Psykiatripartnerskabet den 11. april
* Fælles Forretningsudvalg den 22. april

## Indstilling:

Det indstilles at Sundhedsdirektørernes Forretningsudvalg:

* Drøfter om de nævnte møder giver anledning til opfølgning i regi af forretningsudvalget.

***Referat:***

*Sundhedsdirektørernes Forretningsudvalg fulgte op på de nævnte møder. I forhold til godkendelsen af ”Samarbejdsaftale om tværsektoriel kommunikation ved indlæggelse, udskrivelse og i ambulante forløb” skriver Det fælleskommunale Sundhedssekretariat til sundhedsdirektørkredsen for en status på eventuel lokal godkendelse af aftalen.*

# Forberedelse af møder

Sundhedsdirektørernes Forretningsudvalg drøfter kommende møder med henblik på eventuel forberedelse af sager, sagsgange og fælleskommunale perspektiver.

Strategisk Sundhedsforum og kommunalt formøde den 23. maj

Dagsordenen til Strategisk Sundhedsforum foreligger ikke i endelig form på tidspunktet for mødet, men for nuværende indeholder dagsordenen følgende punkter i overskriftsform:

* Udkast til dagsorden til Sundhedssamarbejdsudvalget
* Drøftelse af behandling ifm. alkoholoverforbrug (punkt fra PLO-Nordjylland)
* Nyt fra sundhedsklyngerne
* E-sundhedsvæsen og fremtidsværksteder
* Formandskabet for FU orienterer
* TeleCare Nord kvartalsstatus
* Orientering om LKT/Kom Trygt Hjem
* Sundhedspolitisk Samling 2024
* Status på etablering af kommunalt behandlingstilbud til børn og unge i psykisk mistrivsel

Udover eventuel drøftelse af dagsordenen til mødet i Strategisk Sundhedsforum ønskes input til dagsordenen til det kommunale formøde til Strategisk Sundhedsforum den 23. maj.

## Indstilling:

Det indstilles at Sundhedsdirektørernes Forretningsudvalg:

* Drøfter dagsordenen til Strategisk Sundhedsforum den 23. maj
* Afgiver eventuelle ønsker til dagsordenen til det kommunale SSF-formøde den 23. maj.

***Referat:***

*Sundhedsdirektørernes Forretningsudvalg drøftede den foreløbige dagsorden til Strategisk Sundhedsforum den 23. maj. Der var enighed om, at eftersom dagsordenen har en begrænset tyngde, så tages der en dialog med regionen om at konvertere mødet til et virtuelt møde (alternativt helt aflyse mødet).*

*I forhold til dagsordenen til det kommunale formøde til Strategisk Sundhedsforum den 23. maj var der ønske om at sætte håndtering af Sundhedsstrukturkommissionens kommende afrapportering på dagsordenen.*

# Status på ansættelse af ny medarbejder i Det fælleskommunale Sundhedssekretariat

Et ansættelsesudvalg bestående af Søren Aalund, Tue von Påhlman og Peter Hvid har i uge 17 afholdt ansættelsessamtaler til stillingen som ny medarbejder i Det fælleskommunale Sundhedssekretariat. Der gives på mødet en mundtlig status på ansættelsesprocessen.

## Indstilling:

Det indstilles at Sundhedsdirektørernes Forretningsudvalg:

* Tager orienteringen til efterretning.

***Referat:***

*Sundhedsdirektørernes Forretningsudvalg blev orienteret om, at en ny medarbejder er ansat i Det fælleskommunale Sundhedssekretariat med ansættelse fra den 1. juni 2024.*

# Borgere med behov for overvågning af behandling i hjemmet

Hjørring Kommune har ønsket en drøftelse af nogle få (men meget ressourcekrævende) borgerforløb, hvor kommunen har oplevet uenighed med Region Nordjylland/hospital om betalingen for borgere med behov for fuld overvågning i hjemmet.

Problemstillingen omhandler borgere, der ikke er i målgruppen for [samarbejdsaftalen om fælles hjælperordninger til respiratorpatienter i eget hjem](https://eur01.safelinks.protection.outlook.com/?url=https%3A%2F%2Fprotect.checkpoint.com%2Fv2%2F___https%3A%2F%2Frn.dk%2F-%2Fmedia%2FRn_dk%2FSundhed%2FTil-sundhedsfaglige-og-samarbejdspartnere%2FSundhedsaftalen%2FDen-Tvaersektorielle-Grundaftale%2FBehandling-og-pleje%2FSamlet_Aftale-respiratorpatienter.ashx___.YzJlOmFhbGJvcmdrb21tdW5lOmM6bzozNTc2YTJmNjNhOWIxNzg2NmZiY2Y2ZTE4ZWQ2ZGVmNDo2OmFkOTY6MWFkOTBlYmQxMTUxOWUzZTcwMzRlZDQ2MzdjNTFkYWQ2Zjg5ZWYzNTI2ZTZiOGQ0OWQ4OWQwODhkMTRiNGJjNjpoOlQ&data=05%7C02%7Cphp%40aalborg.dk%7C554e622a05034e80f17808dc5ee053ea%7C94fe11a337d94f50a2154fd295985b73%7C0%7C0%7C638489564783183447%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=r6Z1d348fTt5qaqVzbgiHQaEsF7DzIoHZQD5d3bvU3A%3D&reserved=0) og borgere der anvender CPAP, hvor ombudsmanden har udarbejdet [Afgrænsning af ansvaret for sundhedslovsydelser og sociale ydelser](https://www.ft.dk/samling/20222/almdel/SOU/bilag/174/2728389.pdf). Her har hospitalet sektoransvaret i forhold til behandling. Hvis en hospitalsafdeling bevilliger overvågning/tilstedeværelse, skal de afholde udgiften og opfølgningen på hjælpen, men kommunen kan levere hjælpen på delegation.

Hjørring Kommune har oplevet meget omkostningstunge borgerforløb, hvor hospitalsafdelingen har skrevet, at borger ikke kan være alene. Kommunen har derefter opstartet hjælpen uden konkret at få en delegation. Hjørring Kommune beskriver, at disse borgere falder mellem to stole, da hospitalet ikke er bevidst om deres sektoransvar, og da kommunen i lovgivningen ikke kan bevillige overvågning eller tilstedeværelse i servicelovens § 83. I sundhedslovens § 138, som er hjemmesygeplejens lovgrundlag, er det beskrevet, at den kommunale sygepleje ikke kan have indsatser, hvor der skal ageres på få sekunder eller minutter. Derfor kan kommunen heller ikke yde service omkring akut sug, men kun planlagte besøg, da der ikke kan bevilliges overvågning og handles hurtigt. Hospitalet skal delegere opgaven til kommunen, via sundhedslovens § 79.

**Indstilling**

Det indstilles at Sundhedsdirektørernes Forretningsudvalg:

* Drøfter om/hvordan de nordjyske kommuner i fællesskab kan rejse problemstillingen om borgere med behov for overvågning af behandling i hjemmet overfor Region Nordjylland.

***Referat:***

*Sundhedsdirektørernes Forretningsudvalg drøftede problemstillingen med borgere med behov for overvågning i eget hjem. KKR-sekretariatet bringer problemstillingen videre til vurdering i KL, hvorefter der følges op i Sundhedsdirektørernes Forretningsudvalg.*

# Sundhedsstrukturkommissionens udspil

Den nordjyske fælleskommunale håndtering af Sundhedsstrukturkommissionens kommende afrapportering blev drøftet på seneste møde i Sundhedsdirektørernes Forretningsudvalg den 15. marts 2024. Den daværende behandling var dog påvirket af, at tidsplanen for kommissionens afrapportering netop var blevet justeret (afrapporteringen sendes i høring omkring den 10. juni 2024 med svarfrist 6. august 2024).

I perioden fra afrapporteringens offentliggørelse og frem til primo september 2024 er der følgende muligheder for at behandle afrapporteringen fælleskommunalt og tværsektorielt på allerede planlagte møder:

* + Sundhedsdirektørernes Forretningsudvalg den 14. juni
	+ Sundhedssamarbejdsudvalget den 17. juni (muligvis behandling i en udvidet politisk kreds med borgmesterkreds og udvalgsformænd)
	+ Sundhedspolitisk Dialogforum den 21. juni (jf. punkt 6 nedenfor)
	+ Sundhedsdirektørernes Forretningsudvalg den 27. august
	+ Fælles Forretningsudvalg den 2. september

Såfremt der er ønske om det, kan der indkaldes til et virtuelt møde i den kommunale sundhedsdirektørkreds (f.eks. medio juni) for at vende Sundhedsstrukturkommissionens afrapportering i denne kreds.

## Indstilling:

Det indstilles at Sundhedsdirektørernes Forretningsudvalg:

* Drøfter hvordan proces for fælleskommunal dialog om Sundhedsstrukturkommissionens afrapportering kunne se ud.
* Beslutter om der skal indkaldes til et virtuelt møde om Sundhedsstrukturkommissionens afrapportering i den kommunale sundhedsdirektørkreds i juni måned.

***Referat:***

*Det blev besluttet, at i tillæg til behandling på møderne nævnt i dagsordenspunktet, så indkaldes den kommunale sundhedsdirektørkreds til et virtuelt møde den 14. juni kl. 15-16. På dette møde kan indholdet af Sundhedsstrukturkommissionens afrapportering, og den videre fælleskommunale håndtering af afrapporteringen, drøftes (herunder forberedelse af Sundhedssamarbejdsudvalgets behandling den 17. juni).*

*Det blev bemærket, at høringsperioden for Sundhedsstrukturkommissionens afrapportering (ca. 11. juni – 6. august) giver meget begrænsede muligheder for at koordinere og politisk behandle eventuelle fælleskommunale eller tværsektorielle høringssvar.*

# Sundhedspolitisk Dialogforum 2024

Sundhedspolitisk Dialogforum 2024 var oprindeligt planlagt til den 7. juni 2024, men i kraft af udskydelsen af Sundhedsstrukturkommissionens afrapportering, måtte arrangementet aflyses.

En alternativ placering af arrangementet den 21. juni i umiddelbar forlængelse af KKR Nordjyllands møde har været vendt. På denne dato kan en fælleskommunal behandling af Sundhedsstrukturkommissionens afrapportering fortsat være emnet for arrangementet (herunder muligheden for et nordjysk fælleskommunalt høringssvar).

Der er et opmærksomhedspunkt ift. placeringen af arrangementet: Den 17. juni arbejdes der med muligheden for at udvide Sundhedssamarbejdsudvalgets behandling af kommissionens afrapportering til en bredere politisk kreds, hvor hele borgermesterkredsen og udvalgsformænd kan inviteres (dette afklares med SSU-formandskabet og afhænger eventuelt af deltagelse af en repræsentant fra Sundhedsstrukturkommissionen). Der skal derfor tages stilling til, om den tværsektorielle behandling af afrapporteringen den 17. juni er tilstrækkelig, eller om der i tillæg hertil er behov for en behandling i en rent kommunal ramme den 21. juni – og i så fald med hvilke oplægsholdere (der vil forventeligt være ca. 2 timer til rådighed).

## Indstilling:

Det indstilles at Sundhedsdirektørernes Forretningsudvalg

* Afklarer hvorvidt Sundhedspolitisk Dialogforum skal afholdes den 21. juni i forlængelse KKR Nordjyllands møde, og i så fald med hvilket indhold og oplægsholdere.

***Referat:***

*Sundhedsdirektørernes Forretningsudvalg drøftede afholdelse af Sundhedspolitisk Dialogforum den 21. juni i forbindelse med KKR Nordjyllands møde. Mødet skal ses i sammenhæng med Sundhedssamarbejdsudvalgets møde den 17. juni, hvor Sundhedsstrukturkommissionens afrapportering ligeledes er på dagsordenen til behandling i en mulig udvidet kreds (eventuelt invitation af borgmesterkredsen samt regionale og kommunale udvalgsformænd).*

*Til SSU-mødet den 17. juni har der været arbejdet på at få en repræsentant fra Sundhedsstrukturkommissionen til at fremlægge kommissionens afrapportering. Da det imidlertid ikke er muligt at få den ønskede repræsentation fra kommissionen på mødet den 17. juni, er Sundhedsdirektørernes Forretningsudvalg indstillet på, at mødet den 17. juni ikke afholdes i en udvidet kreds. I så fald er der ønske om at KKR-sekretariatet ser nærmere på muligheden for at holde et møde om Sundhedsstrukturkommissionens afrapportering i kredsen for Sundhedspolitisk Dialogforum i forbindelse med KKR-mødet den 21. juni. KKR-sekretariatet afklarer, om det er muligt at få en repræsentant fra KL eller Sundhedsstrukturkommissionen til at fremlægge kommissionens afrapportering den 21. juni.*

# Opfølgning på behandling af sundhedstjek på botilbud i DAS Social

På møde i DAS Social den 4. april 2024 blev implementering af sundhedstjek på botilbud drøftet. Sundhedstjek på botilbud er indført med overenskomsten for almen praksis, som trådte i kraft den 1. januar 2022. Ved behov kan nærmere information om sundhedstjekkene findes i ”[Vejledning for anvendelse af overenskomstens ydelser](https://eur01.safelinks.protection.outlook.com/?url=https%3A%2F%2Fprotect.checkpoint.com%2Fv2%2F___https%3A%2F%2Flaeger.dk%2Fmedia%2Fjfhjmizd%2Fvejledning_overenskomst_2022_web.pdf___.YzJlOmFhbGJvcmdrb21tdW5lOmM6bzowOTQzNGY4ZjBmOTI0ZmJkOWJlMWU1OTcwMjdlY2FkYzo2OmVlNDY6ZjllZDQ5MTE3OWQ0ZmJmNjg5YzUxMTFiOTY0OWM1Njk0MTk1ZGIyMmZiNmM4OGYyNmM4ZTAxM2M2MTZmNDIwZTpoOlQ&data=05%7C01%7Cphp%40aalborg.dk%7C1a859390f0cd4e76687508dbce0ed791%7C94fe11a337d94f50a2154fd295985b73%7C0%7C1%7C638330335357886095%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=xqrhUCztv6ixgYsV49n5HdrtEPfR9PupGGBWhGTZRCw%3D&reserved=0)” (side 177-178).

Udover selve implementeringen af ordningen drøftede DAS Social, hvorvidt overenskomsten for almen praksis er det optimale udspring for et tiltag som sundhedstjek på botilbud, eller om tiltaget i stedet skulle have udgået fra f.eks. Sundhedsstyrelsen for at fremme opmærksomheden og opfølgningen på tiltaget. På DAS Social blev det derfor, jævnfør referat fra mødet, *”… drøftet, at ophænget på opgaven via overenskomsten er speciel. DAS besluttede, at Peter Hvid Paulsen og Søren Aalund tager udfordringen retur til forretningsudvalget på sundhedsområdet og drøfter eventuelle næste skridt der.”*

En mulighed kan være, at Det fælleskommunale Sundhedssekretariat gør KL opmærksom på mulige ulemper ved at lade sundhedstjek på botilbud udspringe af overenskomsten for almen praksis; dette som input til forhandling af kommende overenskomst for almen praksis.

## Indstilling:

Det indstilles at Sundhedsdirektørernes Forretningsudvalg:

* Beslutter hvorvidt der på baggrund af DAS Socials behandling af sundhedstjek på botilbud skal gøres opmærksom på mulige problemstillinger i, at initiativet udspringer af overenskomsten for almen praksis.

***Referat:***

*Sundhedsdirektørernes Forretningsudvalg drøftede sundhedstjek på botilbud. Der var i den forbindelse ønske om at KKR-sekretariatet følger op med KL ift. hvilken implementeringsopfølgning KL forventer på tiltaget. Ved behov kan Sundhedsdirektørernes Forretningsudvalg følge op på sagen.*

# Orientering om status på etablering af kommunalt behandlingstilbud til børn og unge med sindslidelse

Den nordjyske kommunale børne- og ungedirektørkreds behandlede den 22. marts 2024 implementeringen af et kommunalt behandlingstilbud til børn og unge med sindslidelse (jf. [10-årsplan for psykiatrien og mental sundhed](https://www.regeringen.dk/nyheder/2022/bred-aftale-om-en-10-aarsplan-for-psykiatrien-og-mental-sundhed/)).

På baggrund af beslutning i direktørkredsen om at arbejde videre med samme model på tværs af kommunerne, foreslog direktørkredsen, at alle kommuner indgår partnerskaber med psykiatrien omkring STIME, men at omfanget af samarbejdet kan variere i forhold til om der vælges STIME-indsatser for alle målgrupper eller kun for nogle.

Som opfølgning på denne beslutning sendte KKR-sekretariatet den 8. april 2024 et skema til udfyldelse i kommunerne (via børne- og ungedirektørerne) vedrørende ønsket grad af ”forpligtelse” til STIME-konceptet. Der er svarfrist på skemaet den 1. maj 2024, hvorfor Sundhedsdirektørernes Forretningsudvalg på mødet kan få en mundtlig orientering om status.

**Indstilling:**

Det indstilles at Sundhedsdirektørernes Forretningsudvalg:

* Tager orienteringen til efterretning

***Referat:***

*Sundhedsdirektørernes Forretningsudvalg tog orienteringen til efterretning.*

# Nyt fra KKR

KKR-sekretariatet orienterer mundtligt på mødet.

## Indstilling:

Det indstilles, at Sundhedsdirektørernes Forretningsudvalg:

* Tager orienteringen til efterretning

***Referat:***

*KKR-sekretariatet orienterede kort om at der er udsendt opsamlende materiale til sundhedsdirektørkredsen fra det landsdækkende borgmestermøde om sundhed afholdt den 2. maj.*

# Eventuelt

***Referat:***

* *Bente Graversen orienterede om, at Aalborg Kommunes aftale med Region Nordjylland om tandpinevagten er under genforhandling. En genforhandling af Aalborg Kommunes aftale med de øvrige nordjyske kommuner om tandbehandling for borgere, hvor gennemførelse af behandlingen er særligt vanskelig, vil ligeledes blive genforhandlet.*
* *Det nordjyske Koordinationsudvalg på tandplejeområdet har hidtil haft en kommunal politisk repræsentant (Torben Froberg Poulsen fra Aalborg Kommune). Det er aftalt med Region Nordjylland, at der fremadrettet ikke vil sidde en politisk men kun en faglig kommunal repræsentant i udvalget. Dette er vendt med KKR-formandskabet og en orientering om ændringen sættes på det kommende KKR-møde den 21. juni 2024.*

# Næste møde

Næste møde i Sundhedsdirektørernes Forretningsudvalg er den 14. juni 2024. Mødet er planlagt som et virtuelt møde.

***Referat****: Ingen bemærkninger*